สังเกตท่าทางการนอนของตัวเอง ทดลองใช้หมอนแบบต่างๆ เลือกวัสดุยัดไส้หมอน
บางคนนอนหงายตลอดคืน บางคนนอนตะแคง แต่บางคนก็นอนคว่ำซะอย่างนั้น ต้องหาให้เจอซะก่อนว่าคุณชอบนอนท่าไหน ถึงจะเจอหมอนที่ใช่ จริงๆ หลายคนก็รู้อยู่แล้วละ ว่าตัวเองชอบนอนท่าไหน แต่ลองสังเกตดูอีก 2 - 3 คืนให้แน่ใจก็ไม่เสียหาย  ตอนเตรียมตัวนอน ให้ลองนอนหงาย ตะแคงข้าง แล้วสลับไปนอนคว่ำสักท่าละ 2 - 3 นาที ว่าท่าไหนสบายใจสบายกายที่สุด ถ้านอนคว่ำไปเป็นครึ่งชั่วโมงแล้วยังตาสว่าง แสดงว่าไม่ใช่ "ท่าที่ใช่" สำหรับคุณ สังเกตว่าคุณลืมตาตื่นท่าไหนในตอนเช้า แล้วจดไว้สัก 2 - 3 วัน จนเจอท่าประจำ พอได้ใช้เวลานอนคิดหาท่านอนที่สบายที่สุดแล้ว ก็ถึงเวลาตัดสินใจ ขั้นตอนนี้สำคัญมากต่อการเลือกหมอนใช่  ถ้าคุณชอบ นอนคว่ำ ก็ต้องเลือกหมอนนุ่มๆ ที่ค่อนข้างแบน หรือจะไม่ใช้หมอนเลยก็ยังได้ หมอนนุ่มๆ จะช่วยให้คอขนานไปกับสันหลัง ถ้าคุณชอบ นอนหงาย ให้เลือกหมอนที่หนาปานกลาง อย่าเลือกหมอนที่สูงเกินไป เพราะจะทำให้คอหักคางย่น แต่ก็อย่านุ่มเกินไป เพราะหัวจะจมลงไปกับเตียง ควรเป็นหมอนที่นุ่มด้านบน แต่หนาและแข็งด้านล่าง เพื่อรองรับต้นคอ คนชอบ นอนตะแคง ต้องเลือกหมอนสูงแน่นๆ เพื่อรองรับต้นคอ แต่ถ้ารู้ตัวว่า นอนมันทุกท่า ชอบนอนเปลี่ยนท่าไปตลอดคืน ก็ต้องเลือกหมอนที่หนาปานกลาง นุ่มหน่อย จะได้นอนสบายทุกท่าตามต้องการ พอเลือกได้แล้วว่าอยากได้หมอนแบบไหน คิดว่าน่าจะเป็นหมอนที่ใช่ ก็ถึงเวลาท่องเน็ต ให้ลองอ่านรีวิวหมอนหลายๆ แบบดูก่อนตัดสินใจซื้อ โดยเฉพาะคนที่ตั้งใจจะซื้อหมอนพิเศษ เช่น หมอนลดอาการนอนกรนหรือหมอนเจล เพราะพวกนี้แพง แต่บางยี่ห้อก็ทำได้ไม่สมราคาคุย หมอนที่ใช่สำหรับคุณ อาจจะไม่ใช่หมอนที่แพงที่สุดก็ได้ ต้องลองนอนดูหลายๆ แบบ ทุกช่วงราคา ร้านขายหมอนส่วนใหญ่จะขายที่นอนด้วย เพราะงั้นให้หยิบหมอนที่คิดว่าใช่มาทดลองนอนดูสัก 2 - 3 นาที จะรู้เลยว่านอนสบายอย่างที่คิดหรือเปล่า ถ้าไม่มีที่เหมาะๆ หรือทดลองนอนจริงลำบาก ก็หนุนหมอนพิงกำแพงซะเลย หมอนที่เหมาะกับคุณ คือหมอนที่หนุนแล้วคอตรงขนานไปกับกระดูกสันหลัง บางทีก็บอกยากว่าคอเอียงหรือขนานไปกับสันหลัง เพราะงั้นให้เพื่อนหรือพนักงานขายช่วยบอกให้แล้วกัน ถ้าเป็นเมืองนอก ร้านอย่าง Ikea จะให้คุณคืนหมอนได้ถ้าลองใช้แล้วไม่ชอบ แต่ถ้า Ikea เมืองไทย คืนได้แต่ที่นอน หมอนที่ผ่านการใช้งานไม่รับคืน เพราะงั้นก่อนตัดสินใจซื้อต้องสอบถามนโยบายการคืนสินค้าและคืนเงินให้ดี หมอนมีหลายแบบ เพราะงั้นวัสดุที่ใช้ยัดไส้ก็แตกต่างตามไปด้วย  มีโรคประจำตัวอะไรหรือเปล่า ถ้าเป็นหอบหืด ภูมิแพ้ หรือปวดคอเรื้อรัง ก็ต้องเลือกไส้หมอนหรือปลอกหมอนป้องกันไรฝุ่น  คำนวณราคา เพราะไส้หมอนบางชนิดก็แพงกว่าอย่างอื่น เป็นหมอนที่ยัดไส้ด้วยขนชั้นในของห่านหรือเป็ด ส่วนจะแน่นหรือนุ่มก็แล้วแต่ความชอบเลย  ยิ่ง loft เยอะ คือยัดไส้แน่น ก็ยิ่งเหมาะกับคนชอบนอนตะแคง แต่ถ้ายัดไส้น้อย นุ่มหน่อย จะเหมาะกับคนชอบนอนหงายหรือนอนคว่ำ หมอนแบบนี้อยู่ได้เป็น 10 ปี ไม่ยุบตัวง่ายแม้ใช้งานไปนานๆ แถมอากาศถ่ายเทสะดวก เพราะทำจากวัสดุธรรมชาติ ถึงจะเรียกหมอนขนเป็ด/ห่าน แต่ down กับ feather จะไม่เหมือนกัน ถ้าเป็น down จะเป็นขนชั้นในนุ่มๆ เบาๆ ที่อยู่ใต้ feather ที่แข็งกว่าและปกคลุมร่างกายไว้อีกที เพราะงั้นถ้าเป็น feather pillow ก็จะไม่นุ่มเท่า down pillow แถมมีแกนแข็งๆ ที่ชอบทิ่มทะลุปลอกหมอนออกมา โดยเฉพาะหมอนที่ราคาถูกหน่อย ถึงจะยังไม่มีหลักฐานทางวิทยาศาสตร์รองรับ ว่า down หรือ feather นั้นทำให้ภูมิแพ้หรือหอบหืดกำเริบ แต่หลายคนก็เลือกหลีกเลี่ยงกันไว้ก่อน ไม่ว่าคุณจะหลีกเลี่ยงการใช้หมอนขนเป็ดเพราะภูมิแพ้/หอบหืด หรือเพราะเหตุผลทางจริยธรรมก็ตาม ก็ยังมีอีกตัวเลือกคือหมอนขนเป็ดเทียมนั่นเอง หมอนยัดไส้ wool หรือ cotton น่าจะเหมาะกว่า ถ้าคุณเป็นภูมิแพ้ค่อนข้างหนัก เพราะป้องกันไรฝุ่นกับเชื้อราได้  แต่หมอนพวกนี้จะค่อนข้างแน่นแข็ง เลยไม่เหมาะกับคนชอบนอนคว่ำเท่าไหร่ ถ้าคุณเป็นคนชอบนอนคว่ำ แต่ก็อยากได้หมอนป้องกันภูมิแพ้ (hypoallergenic) แบบนี้ต้องเลือกหมอนที่ยัดไส้ขนสัตว์หรือคอตตอนแบบบางพิเศษ หมอนพวกนี้ทำจากยางพารา ลักษณะเด่นคือยืดหยุ่น คืนตัวดี  เป็นหมอนที่เหมาะกับคนเป็นภูมิแพ้ เพราะป้องกันเชื้อรา หมอนพวกนี้จะเย็นกว่า memory foam และจะรับกับรูปหัวและต้นคอของคุณ หมอนยางพารามีหลายขนาดและรูปร่าง รวมถึงระดับความหยุ่นด้วย เพราะบางแบบเป็นเศษยางพารา แต่บางแบบเป็นหมอนก้อนๆ แน่นๆ เลย แน่นอนว่าหมอนแบบนี้จะไม่ ‘ยืดหยุ่น’ เท่าหมอน memory foam คือจะค่อนข้างคงรูปเดิม แถมหนักและแพงกว่า เป็นหมอนที่ทำจาก polyurethane ผสมสารเคมีเพิ่มเติม  หมอน memory foam มีให้เลือกหลายขนาดและรูปทรง รวมถึงรูปตัว S (S-shape) ด้วย เป็นหมอนที่รองรับได้ดี โดยเฉพาะใครที่มีปัญหาช่วงคอ ขากรรไกร และไหล่ หมอนชนิดนี้จะใช้ได้นาน และรับกับรูปหัวและคอของคุณ ต้องเลือกที่แน่นๆ จะได้คงรูปดี ไม่นุ่มเหลว หมอนชนิดนี้ไม่เหมาะกับคนขี้ร้อน เพราะไม่ "ระบายอากาศ" เท่าที่ควร ถ้าอยู่ไม่นิ่ง นอนพลิกตัวไปมาตลอด อาจจะนอนไม่ค่อยสบายเท่าไหร่ เพราะต้องใช้เวลากว่าจะเปลี่ยนรูปตาม  ซื้อหมอน memory foam มาใหม่ๆ มักมีกลิ่นไม่พึงประสงค์ แต่สักพักจะหายไปเอง บางทีพฤติกรรมการนอนกับโรคประจำตัวก็ทำให้ใช้หมอน "ปกติ" ไม่ได้ แต่ถึงหมอนพิเศษ น่าจะ ช่วยให้หลับสบายขึ้นได้ ก็ยังไม่มีหลักฐานหรืองานวิจัยมารองรับคำโฆษณาของผู้ผลิตเท่าไหร่ ที่สำคัญคือราคาแพงแน่นอน  หมอนสุขภาพตามสรีระร่างกาย (positional pillow) จะเป็นหมอนรูปตัว n ที่เขาว่าช่วยให้นอนถูกท่า ไม่เกิดภาวะหยุดหายใจขณะหลับ นอกจากนี้ยังช่วยให้นอนสบาย ไม่กระสับกระส่ายพลิกตัวไปมาตลอดคืน  หมอนรองคอ (cervical pillow) ข้างล่างจะแน่นเป็นพิเศษ เพื่อรองรับส่วนคอของคุณ เขาว่าหมอนแบบนี้ช่วยให้คอไม่ตึงเกร็ง ไม่ปวดหัว แต่ก็เช่นกัน ว่ายังไม่มีหลักฐานหรืองานวิจัยมารองรับมากพอ หมอนลดอาการนอนกรน (anti-snore pillow) เขาว่าช่วยรองรับส่วนหัวให้ทางเดินหายใจไม่ถูกปิดกั้น เพราะคางจะเงยขึ้น ไม่ชิดอก หมอนเจล (cool pillow) จะมีไส้ในช่วยดูดความร้อนบริเวณหัว จะได้นอนแล้วเย็นสบายตลอดคืน เป็นหมอนที่ใครๆ ก็ใช้ได้ถ้าอยากนอนแบบเย็นสบาย แต่ยิ่งเหมาะกับคนที่มีอาการร้อนวูบวาบตามร่างกาย (hot flashes) หมอนออกซิเจน (oxygen pillow) นั้นระบายอากาศได้ดี นอนแล้วหายใจสะดวก หายใจได้ลึก หลับสบาย บางคนก็ว่าใช้แล้วช่วยบรรเทาปวด แต่ยังไม่มีหลักฐานทางการแพทย์มารองรับ ว่าช่วยได้จริงไหม และอย่างไร
คุณชอบนอนท่าไหนมากที่สุด. ลองสังเกตท่านอนที่ถนัดของตัวเองดูสัก 2 - 3 คืน. เลือกท่านอนประจำตัว. อ่านรีวิวในเน็ตก่อนตัดสินใจ. หมอนดีไม่จำเป็นต้องแพงเสมอไป. ลองนอนดูจริงๆ. ทดลองหมอนกับกำแพง. สอบถามเรื่องระยะเวลาการคืนสินค้าและคืนเงิน. วัสดุยัดไส้หมอนมีอะไรบ้าง. เลือกหมอนขนเป็ด (down/feather). เลือกหมอนไส้ขนสัตว์หรือผ้าฝ้าย. เลือกหมอนยางพารา (latex). เลือกหมอน memory foam. เลือกหมอนพิเศษ.
https://www.wikihow.com/Choose-a-Pillow https://www.wikihow.com/Choose-a-Pillow https://www.wikihow.com/Choose-a-Pillow
Finding Your Preferred Sleeping Position Testing Out Different Pillows Choosing Your Pillow Filling